CELEX: C2004/217/15
Language: hu
Date: 2004-08-28 00:00:00
Title: A Biróság ítélete (harmadik tanács) 2004. július 1. a C-311/03. sz. Európai Közösségek Bizottsága kontra Francia Köztársaság ügyben (Tagállami mulasztás – 1999/44/EK irányelv – Előírt határidőben történő átültetés elmulasztása)

28.8.2004   
            
            
               HU
            
            
               Az Európai Unió Hivatalos Lapja
            
            
               C 217/8
            
         
      A BIRÓSÁG ÍTÉLETE
   
   (harmadik tanács)
   2004. július 1.
   a C-311/03. sz. Európai Közösségek Bizottsága kontra Francia Köztársaság ügyben (1)
   
   (Tagállami mulasztás - 1999/44/EK irányelv - Előírt határidőben történő átültetés elmulasztása)
   (2004/C 217/15)
   Az eljárás nyelve: francia
   A C-311/03. sz., az Európai Közösségek Bizottsága (meghatalmazott: D. Martin), kontra Francia Köztársaság (meghatalmazott: G. de Bergues és R. Loosli-Surrans) ügyben, annak megállapítása tárgyában, hogy mivel nem fogadta el azokat a törvényi, rendeleti vagy közigazgatási rendelkezéseket, amelyek szükségesek ahhoz, hogy eleget tegyen a fogyasztási cikkek adásvételének és a kapcsolódó jótállásnak egyes vonatkozásairól szóló 1999/44/EK európai parlamenti és tanácsi irányelvnek (HL L 171., 12. o.), a Francia Köztársaság elmulasztotta az irányelv alapján fennálló kötelezettségei teljesítését, a Bíróság (harmadik tanács), tagjai A. Rosas, a tanács elnöke (előadó bíró), R. Schintgen és K. Schiemann bírák, főtanácsnok: F. G. Jacobs, hivatalvezető: R. Grass, 2004. július 1-jén meghozta ítéletét, amelynek rendelkező része a következő:
   
               1)
            
            
               Mivel nem fogadta el azokat a törvényi, rendeleti vagy közigazgatási rendelkezéseket, amelyek szükségesek ahhoz, hogy eleget tegyen a fogyasztási cikkek adásvételének és a kapcsolódó jótállásnak egyes vonatkozásairól szóló 1999/44/EK európai parlamenti és tanácsi irányelvnek, a Francia Köztársaság elmulasztotta az irányelv alapján fennálló kötelezettségei teljesítését.
            
         
               2)
            
            
               A Francia Köztársaságot kötelezi a költségek viselésére.
            
         
      (1)  HL C 213., 2003.9.6.